CELEX: 32011R0151
Language: bg
Date: 2011-02-18
Title: Регламент (ЕС) № 151/2011 на Комисията от 18 февруари 2011 година за изменение на приложение I към Регламент (ЕО) № 854/2004 на Европейския парламент и на Съвета по отношение на отглеждан в стопанства дивеч  Текст от значение за ЕИП

19.2.2011   
            
            
               BG
            
            
               Официален вестник на Европейския съюз
            
            
               L 46/17
            
         РЕГЛАМЕНТ (ЕС) № 151/2011 НА КОМИСИЯТА
   от 18 февруари 2011 година
   за изменение на приложение I към Регламент (ЕО) № 854/2004 на Европейския парламент и на Съвета по отношение на отглеждан в стопанства дивеч
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (1), и по-специално член 17, параграф 1 от него,
   като има предвид, че:
   
               (1)
            
            
               С Регламент (ЕО) № 854/2004 се определят специфични правила по отношение на организирането на официален контрол върху продуктите от животински произход, предназначени за консумация от човека.
            
         
               (2)
            
            
               В приложение I, раздел IV, глава VII от Регламент (ЕО) № 854/2004 се определят специфичните изисквания по отношение на официалния контрол върху отглеждан в стопанства дивеч и месо от отглеждан в стопанства дивеч. Едно от тези изисквания е подложените на инспекция отглеждан в стопанства дивеч и месо от отглеждан в стопанства дивеч да бъдат придружени от сертификат, съответстващ на един от включените в глава X от същия раздел образци.
            
         
               (3)
            
            
               В Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (2) се предвижда, че при определени условия предприятията за хранителни продукти с разрешението на компетентния орган могат да осъществяват клане на мястото на произход на щраусови, отглеждани в стопанства, и на някои копитни животни, отглеждани в стопанства. По-конкретно сред тези условия фигурира изискването закланите животни да бъдат придружавани до кланицата от декларация от предприятието за хранителни продукти, което е отгледало животните, и от сертификат, издаден и подписан от официалния ветеринарен лекар или от одобрения ветеринарен лекар. Сертификатът, издаден и подписан от официалния ветеринарен лекар или от одобрения ветеринарен лекар, удостоверява inter alia правилното извършване на клането и обезкървяването на животното, както и часа и датата на клане.
            
         
               (4)
            
            
               С Регламент (ЕО) № 853/2004, изменен с Регламент (ЕС) № 150/2011 на Комисията (3), се допуска в определени случаи атестацията за правилно извършване на клането и обезкървяването на животното и часът и датата на клането да бъдат включени в декларацията, издадена от предприятието за хранителни продукти.
            
         
               (5)
            
            
               В такива случаи е целесъобразно да се предвиди официалният или одобреният ветеринарен лекар да извършва редовни проверки на изпълнението на задачите от страна на лицата, извършващи клането и обезкървяването на животните. Поради това приложение I, раздел IV, глава VII от Регламент (ЕО) № 854/2004 следва да бъде съответно изменена.
            
         
               (6)
            
            
               В допълнение в приложение I, раздел IV, глава X, част Б от Регламент (ЕО) № 854/2004 е определен образецът на здравен сертификат за животни, заклани в стопанството. Този образец включва също записи, удостоверяващи, че клането и обезкървяването са извършени правилно. За случаите, в които удостоверяването се извършва в декларацията от предприятието от хранителната промишленост, следва да бъде предвиден нов образец на здравен сертификат.
            
         
               (7)
            
            
               Поради това Регламент (ЕО) № 854/2004 следва да бъде съответно изменен.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 854/2004 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 февруари 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 139, 30.4.2004 г., стр. 206.
   
      (2)  ОВ L 139, 30.4.2004 г., стр. 55.
   
      (3)  Вж. стр. 14 от настоящия брой на Официален вестник.
   
      ПРИЛОЖЕНИЕ
      Раздел IV от приложение I към Регламент (ЕО) № 854/2004 се изменя, както следва:
      
                  1.
               
               
                  Част А от глава VII се изменя, както следва:
                  
                              а)
                           
                           
                              точка 4 се заменя със следното:
                              
                                          „4.
                                       
                                       
                                          Живите животни се придружават до стопанството от сертификат, отговарящ на образеца в глава X, част А. Преминалите инспекция и заклани в стопанството животни се придружават до стопанството от сертификат, отговарящ на образеца в глава X, част Б. Преминалите инспекция и заклани в стопанството в съответствие с приложение III, раздел III, точка 3а от Регламент (ЕО) № 853/2004 животни се придружават от сертификат, изготвен съгласно образеца в глава X, част В.“
                                       
                                    
                        
                              б)
                           
                           
                              добавя се следната точка 5:
                              
                                          „5.
                                       
                                       
                                          В случаите, в които компетентният орган позволява на предприятията в хранителната промишленост да удостоверяват правилното извършване на клането и обезкървяването на животните, официалният ветеринарен лекар или одобреният ветеринарен лекар извършва редовни проверки на работата на лицето, извършващо клането и обезкървяването.“
                                       
                                    
                        
            
                  2.
               
               
                  В глава X се добавя следната част В:
                  „В.   ОБРАЗЕЦ НА ЗДРАВЕН СЕРТИФИКАТ ЗА ОТГЛЕЖДАН В СТОПАНСТВО ДИВЕЧ, ЗАКЛАН В СТОПАНСТВОТО в съответствие с приложение III, раздел III, точка 3а от Регламент (ЕО) № 853/2004.